Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston asetus tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 tehdyn Schengenin sopimuksen soveltamisesta tehdyn yleissopimuksen tarkistamisesta siltä osin, mikä koskee ajoneuvojen rekisteröintitodistusten myöntämisestä vastaavien jäsenvaltioiden viranomaisten pääsyä Schengenin tietojärjestelmään komission ehdotusta muuttava EY:n perustamissopimuksen 250 (2) artiklan nojalla /* KOM/2005/0250 lopull. - COD 2003/0198 */





[pic] | EUROOPAN YHTEISÖJEN KOMISSIO | Bryssel 2.6.2005 KOM(2005) 250 lopullinen 2003/0198 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUS tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 tehdyn Schengenin sopimuksen soveltamisesta tehdyn yleissopimuksen tarkistamisesta siltä osin, mikä koskee ajoneuvojen rekisteröintitodistusten myöntämisestä vastaavien jäsenvaltioiden viranomaisten pääsyä Schengenin tietojärjestelmään KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2003/0198 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUS tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 tehdyn Schengenin sopimuksen soveltamisesta tehdyn yleissopimuksen tarkistamisesta siltä osin, mikä koskee ajoneuvojen rekisteröintitodistusten myöntämisestä vastaavien jäsenvaltioiden viranomaisten pääsyä Schengenin tietojärjestelmään TAUSTAA Neuvosto pyysi 5. ja 6. kesäkuuta 2003 esittämissään päätelmissä komissiota tekemään lainsäädäntöehdotuksen ajoneuvojen rekisteröinnistä vastaavien viranomaisten pääsystä Schengenin tietojärjestelmässä (SIS) oleviin tietoihin, jotka koskevat varastettuja ja kadonneita ajoneuvoja, ja niihin liittyviin asiakirjoihin. Komissio esitti ehdotuksensa asetusluonnokseksi 21. elokuuta 2003. Ehdotuksessa säädetään, että jäsenvaltioiden olisi kuuden kuukauden kuluttua asetusluonnoksen julkaisemisesta otettava käyttöön tarvittavat tekniset välineet, joilla varmistetaan suora pääsy järjestelmään. Järjestely voidaan siis toteuttaa nykyisen SIS-tietojärjestelmän puitteissa. Jotta ajoneuvojen rekisteröinnistä vastaavat viranomaiset voisivat käyttää SIS-tietojärjestelmän tietoja varastetuista ajoneuvoista, Schengenin yleissopimusta on muutettava. Muutokset ovat tarpeen, sillä tietosuojaan liittyvistä syistä yleissopimuksessa mainitaan nimenomaisesti viranomaiset, joilla on oikeus päästä SIS-tietojärjestelmään. Asetusluonnoksessa ehdotetaan, että yleissopimukseen lisätään uusi 102 a artikla. Ehdotus perustuu EY:n perustamissopimuksen 71 artiklan 1 kohdan d alakohtaan. Parlamentti teki ensimmäisen käsittelynsä päätteeksi 1. huhtikuuta 2004 ehdotukseen 10 tarkistusta. Parlamentti vaati erityisesti, että asetuksen täytäntöönpanosta laadittaisiin vuosittain kertomus. Parlamentti korosti, että koska yhä useampi pääsee käyttämään tietojärjestelmää, tietosuojasäännöksiä olisi vahvistettava. Tämän vuoksi se vaati, että jokainen tietojensiirto on kirjattava. Komissio esitti suullisesti kantansa ensimmäisessä käsittelyssä esitettyihin tarkistuksiin, ja neuvosto sisällytti tämän perusteella yhteiseen kantaansa seitsemän parlamentin kymmenestä tarkistuksesta. - Komission ehdotus: 21.8.2003 - Ehdotuksen toimittaminen Euroopan parlamentille ja neuvostolle: 21.8.2003 - Euroopan talous- ja sosiaalikomitean lausunto: 25.2.2004 - Euroopan parlamentin ensimmäinen käsittely: 1.4.2004 - EY:n perustamissopimuksen 251 artiklan 2 kohdan toisen alakohdan mukainen komission tiedonanto Euroopan parlamentille neuvoston vahvistamasta yhteisestä kannasta (KOM(2005) 3 lopullinen): 10.1.2005 - Neuvoston yhteinen kanta: 22.12.2004 (yksimielinen) - Neuvoston yhteinen kanta toimitettiin Euroopan parlamentille: 13.1.2005 - Euroopan parlamentin toinen käsittely: 28.4.2005. EHDOTUKSEN TAVOITE Tämän ehdotuksen yleisenä tarkoituksena on muuttaa Schengenin yleissopimusta siten, että voidaan parantaa yhteistyötä jäsenvaltioiden välillä ja sitä kautta myös sisämarkkinoiden toimintaa. Ehdotuksella on seuraavat erityistavoitteet: Ensinnäkin ehdotus edistää yhteisen liikennepolitiikan toteutumista tarjoamalla jäsenvaltioille lisäkeinon antaa toisilleen apua ajoneuvojen rekisteröinnissä, mikä helpottaa toisessa jäsenvaltiossa annettujen ajoneuvojen rekisteröintitodistusten vastavuoroista tunnustamista. Toiseksi tämä ehdotus merkitsee Schengenin säännöstön kehittämistä neuvoston päätöksessä 1999/436/EY tarkoitetulla tavalla. Ehdotus myös edistää konkreettisesti eräitä muita Schengenin säännöstön kehittämiseen liittyviä aloitteita, joiden tarkoituksena on parantaa SIS-tietojärjestelmän toimivuutta. Kolmanneksi ehdotus edistää Tampereella kokoontuneen Eurooppa-neuvoston asettamien tavoitteiden toteutumista. Tavoitteet vahvistettiin Eurooppa-neuvoston marraskuussa 2004 hyväksymässä, vapauden, turvallisuuden ja oikeuden alueen kehittämiseen tähtäävässä Haagin ohjelmassa. Ehdotuksella myös tehostetaan nykyisiä toimia ajoneuvovarkauksien ehkäisemiseksi. Ajoneuvojen rekisteröinnistä vastaaville kansallisille viranomaisille annetaan tietyin ehdoin mahdollisuus käyttää SIS-järjestelmään sisältyviä tietoja varastetuista ajoneuvoista ja asiakirjoista ennen kuin sellainen ajoneuvo rekisteröidään, joka on jo rekisteröity toisessa Schengen-valtiossa. Tämän tietojenvaihdon ansiosta varkaiden on vaikeampi myydä varastettuja ajoneuvoja toisissa Schengen-valtioissa. Samalla parannetaan ajoneuvovarkauden kohteeksi joutuneiden henkilöiden mahdollisuuksia saada menetetty omaisuutensa takaisin. Komission kanta Euroopan parlamentin ehdottamiin tarkistuksiin Toisessa käsittelyssään parlamentti esitti kolme tarkistusta, jotka komissio hyväksyy kokonaisuudessaan. Tarkistus 1 JOHDANTO-OSAN 3 KAPPALE 3) Neuvoston päätökseen 2004/919/EY, tehty 22 päivänä joulukuuta 2004, rajatylittävän ajoneuvorikollisuuden torjunnasta sisältyy SIS:n käyttö olennaisena osana lainvalvontaviranomaisten strategiaa ajoneuvorikollisuuden torjumiseksi. Tarkistuksella 1 ajantasaistetaan teksti, sillä Alankomaiden aloite, johon neuvoston yhteisen kannan johdanto-osan 3 kappaleessa viitattiin, on nyt jo hyväksytty. Tarkistus 2 JOHDANTO-OSAN 13 A KAPPALE (uusi) (13 a) Tällä asetuksella kehitetään Sveitsin osalta Euroopan unionin, Euroopan yhteisön ja Sveitsin valaliiton välisessä, Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen tehdyssä sopimuksessa tarkoitettujen Schengenin säännöstön määräysten kehittämistä, jotka kuuluvat tietyistä kyseisen sopimuksen yksityiskohtaisista soveltamissäännöistä tehdyn neuvoston päätöksen 1999/437/EY 1 artiklan G alakohdan soveltamisalaan sekä kyseisen sopimuksen allekirjoittamista Euroopan unionin ja Euroopan yhteisön puolesta sekä sopimuksen tiettyjen määräysten väliaikaista soveltamista koskevan neuvoston päätöksen 2004/860/EY 4 artiklan 1 kohdan soveltamisalaan. Tarkistuksessa 2 otetaan huomioon Sveitsin tuleva osallistuminen Schengenin säännöstöön, jota tällä toimenpiteellä kehitetään. Tarkistus 3 1 ARTIKLA 102 a artiklan 3 a kohta (uusi) (vuoden 1990 Schengenin yleissopimus) 3 a. Neuvosto toimittaa Euroopan parlamentille vuosittain tämän artiklan täytäntöönpanoa koskevan kertomuksen pyydettyään 115 artiklan nojalla perustetulta yhteiseltä valvontaviranomaiselta lausunnon tietosuojasäännöksistä. Kertomukseen sisällytetään tiedot ja tilastot artiklan täytäntöönpanosta ja sen soveltamistuloksista ja siinä ilmoitetaan, kuinka tietosuojasäännöksiä on sovellettu. Tarkistuksessa 3 vaaditaan, että neuvosto laatii Euroopan parlamentille vuosittain kertomuksen siitä, miten ajoneuvojen rekisteröinnistä vastaaville viranomaisille myönnettyä pääsyä tietokantaan on sovellettu ajoneuvorikollisuuden torjunnassa. Komissio voi nyt hyväksyä tarkistuksen 3, sillä siinä muutetaan aikaisemman, ensimmäisessä käsittelyssä esitetyn tarkistuksen 10 sanamuotoa. Ensinnäkin siinä ehdotetaan, että kertomuksen parlamentille toimittaa neuvosto eikä komissio. Itse asiassa komissio ei vastaa millään tavoin nykyisen SIS-tietojärjestelmän hallinnoinnista. Toiseksi tarkistuksessa on yleisesti selvennetty, että kyseisten tilastojen valmistelu ei edellytä jäsenvaltioilta kansallisen tason teknisiä muutoksia. Kertomukseen sisällytetään yleensä ”tiedot ja tilastot artiklan täytäntöönpanosta ja sen soveltamistuloksista”. Päätelmä Komissio muuttaa EY:n perustamissopimuksen 250 artiklan 2 kohdan nojalla ehdotustaan edellä esitetyllä tavalla.